సిఎలకు సిబిడిటి హెచ్చరిక న్యూఢిల్లీ : చార్టర్డ్ అకౌంటెంట్లు (సిఎ) తప్పుడు సమాచారంతో రిటర్నులు సమర్పిస్తే 10,000 రూపాయల జరిమానా విధించనున్నట్లు కేంద్ర ప్రత్యక్ష పన్నుల బోర్డు (సిబిడిటి) చైర్మన్ సుశీల్ చంద్ర తెలిపారు. ఆడిట్, వాల్యుయేషన్ నివేదికలు, ఇతర ఫైలింగ్స్ చేపట్టే చార్టర్డ్ అకౌంటెంట్లు, వాల్యూయర్స్, మర్చంట్ బ్యాంకర్లు.. పక్కా సమాచారంతోనే రిటర్నులను సమర్పించాలని ఆయన స్పష్టం చేశారు. దాఖలు చేసిన రిటర్నుల్లో తప్పుడు సమాచారముంటే సెక్షన్ 271జె కింద వీరిని బాధ్యులు చేయటమే కాకుండా 10 వేల రూపాయల జరిమానా విధించనున్నట్లు ఆయన పేర్కొన్నారు. మొత్తం వ్యవస్థ అంతా సిఎలు, అసెసీలపై నమ్మకంతోనే నడుస్తుందని అందుకే అందరూ బాధ్యతతో వ్యవహరించాల్సి ఉంటుందని అన్నారు. అయితే ఉద్దేశపూర్వకంగా తప్పుడు సమాచారమిస్తే మాత్రం అసెసీలను డిఫాల్ట్ చేయటమే కాకుండా వివిధ ప్రొవిజన్ల కింద శిక్ష విధించే అధికారం ఉందని సుశీల్ తెలిపారు.
clacu sibiditi hecharika newdhilly : charterd akountentlu (cy) tappudu samaachaaramtho reternulu samarpiste 10,000 roopaayala jarimana vidhinchanunnatlu kendra pratyaksha pannula bordu (sibiditi) chairman susheel chandra telipaaru. audit, valuation nivedikalu, itara filings chepatte charterd akountentlu, valuiers, marchant byankarlu.. pakka samacharamtone reternulanu samarpinchaalani aayana spashtam chesaru. daakhalu chesina reternullo tappudu samacharamunte section 271je kinda veerini baadhyulu cheyatame kakunda 10 vela roopaayala jarimana vidhinchanunnatlu aayana perkonnaru. mottam vyavastha antaa clu, aseseelapai nammakamthone nadustundani anduke andaruu baadhyatatho vyavaharinchaalsi untundani annaru. ayithe uddesapurvakamgaa tappudu samacharamisthe maatram aseseelanu defalt cheyatame kakunda vividha provisionla kinda shiksha vidhinche adhikaaram undani susheel telipaaru.